Gedagte vir die dag: Oorvloedige seënFoto: pixabay.com Gelukkig is dié mense wat op die Here vertrou en hulle verwagting in Hom stel. (Jeremia 17:7) Indien jy God se seën wil hê net sodat jy ’n gemakliker lewe kan leef, verstaan jy die aard van God se seëninge glad nie. Wanneer jy aan die Here behoort, is alles wat jy is en het gawes van Hom om deur Hom gebruik te word om ander daarmee te seën. Wanneer jy God werklik vertrou, belowe Hy oorvloedige seëninge wat gebruik kan word om ander daardeur te bevoordeel. Hoe gebruik jy die seëninge wat God vir jou gegee het om ander te seën?